Aivojen aineenvaihdunnan 18F-FDG PET/TT (P)

|  |  |
| --- | --- |
| Kuvaus: | Ohje aivojen aineenvaihdunnan tutkimukseen valmistautumiseen |

**Tutkimuksen tarkoitus** Tutkimus tehdään mm. suunniteltaessa epilepsian leikkaushoitoa, selvitettäessä muistiongelmia ja mahdollista dementiaa aiheuttavaa sairautta tai epäiltäessä aivokasvaimen uusiutumista. Tutkimuksessa seurataan radiolääkkeen (F-18 FDG) kertymistä sokeria käyttäviin soluihin.

**Esivalmistelut Ennen tutkimusta täytyy olla ravinnotta vähintään 4 tuntia (myös purukumi ja pastillit kielletty).** **Raskas liikunta ja alkoholin** **käyttö on kielletty 24 tuntia ennen tutkimusta**.

**Paaston aikana saa juoda ainoastaan hanavettä.** Juokaa runsaasti vettä ennen tutkimukseen ilmoittautumista. (n. litra vettä tutkimusta edeltävän kahden tunnin aikana). WC:ssä saa käydä vapaasti.

Säännöllisen lääkityksen saa ottaa tutkimuspäivänä normaalisti. Ottakaa lääkkeenne mukaan myös tutkimukseen tullessanne siltä varalta, että tarvitsette niitä.

Verensokeriarvonne pitää olla alle 10 mmol/l, jotta tutkimus voidaan tehdä.

**Diabeetikot Mikäli sairastat diabetestä, jota hoidetaan ruokavaliolla tai tableteilla, noudata normaalia valmistautumisohjetta.**

**Mikäli sairastat insuliinihoitoista diabetestä**, voit syödä normaalin aamupalan ja ottaa insuliinilääkkeen. Tämän jälkeen sinun tulee olla kuitenkin **ravinnotta** vähintään **4 tuntia** ennen tuloaikaa **etkä saa ottaa** enää **insuliinia!**

**Tutkimusta ei yleensä tehdä raskaana oleville naisille. Mikäli epäilette olevanne raskaana, ottakaa yhteyttä henkilökuntaan ennen tutkimukseen tuloa.**

**HUOM! Tutkimus peruuntuu, jos esivalmisteluohjeita ei ole noudatettu.**

**Tutkimuksen kulku** Kutsukirjeessä oleva aika on tuloaika, se ei ole tutkimuksen aloitusaika. Tutkimukseen kannattaa varata aikaa vähintään neljä tuntia.

Vähintään puolen tunnin vuodelevon jälkeen radiolääke annetaan kyynärtaipeen laskimoon, jonka jälkeen pitää olla vuodelevossa vielä noin 60 minuuttia. Tämän jälkeen kuvaus tehdään PET/TT-kameralla, ja se kestää noin 20 minuuttia.

Epilepsian vuoksi tehtävässä tutkimuksessa Teille tehdään aivojen EEG eli aivosähkötutkimus ennen PET/TT-kuvausta. EEG:llä varmistetaan, että Teillä ei ole epilepsiakohtausta. EEG-seuranta kestää yhteensä n. 2,5 tuntia.

**Tutkimuksen jälkeen** Juokaa runsaasti ja käykää usein WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka vuoksi läheistä kontaktia pieniin lapsiin sekä raskaana oleviin tulisi välttää tutkimuspäivänä. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä 12 tunnin/vuorokauden imetystauko tutkimuksen jälkeen. Tauon aikana lypsetty maito tulee hävittää.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede
Huom! sisääntulokerros on 0-kerros

**Lisätiedot**  Mikäli teillä on kysyttävää tai teille tulee äkillinen este, ottakaa yhteys kliinisen fysiologian ja isotooppilääketieteen yksikköön puh. 017 - 173270.

Tutkimuksessa käytetään radiolääkettä, joka aiheuttaa pienen määrän radioaktiivista säteilyä ympäristöön. Tulliasemilla on käytössä radioaktiivisuusmittarit. Jos aiotte matkustaa ulkomaille tutkimuksen jälkeen, pyytäkää hoitohenkilökunnalta todistus tehdystä tutkimuksesta.

|  |
| --- |
|  HUOM! Tutkimus peruuntuu, jos esivalmisteluohjeita ei ole noudatettu |

**Pyydämme ystävällisesti täyttämään seuraavan lomakkeen ennen tutkimusta**

Nimi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Henkilötunnus\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sairastatteko tai oletteko sairastaneet**

□ sokeritautia □ sarkoidoosia

□ munuaistautia □ suolistotulehdusta

□ tuberkuloosia □ reumatautia

Muuta, mitä?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tiedossa olevat lääkeaineyliherkkyydet**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Onko teillä säännöllistä lääkitystä?** □ Kyllä □ Ei

Lääkkeen nimi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Oletteko saanut seuraavaa lääkitystä, milloin?** □ kortisonia \_\_\_\_\_\_\_\_\_\_\_\_

 □ verisolujen kasvutekijöitä\_\_\_\_\_\_\_\_\_\_\_\_

**Oletteko saanut solunsalpaajahoitoa (sytostaatti)?** □ Kyllä □ Ei

Milloin?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Oletteko saanut sädehoitoa?** □ Kyllä □ Ei

Milloin?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mille alueelle?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Onko teille tehty jokin leikkaus?** □ Kyllä □ Ei

Mikä, missä, milloin?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Onko teillä kehossa metalliosia (proteeseja)?** □ Kyllä □ Ei

Missä?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mikäli Teillä on kuukautiset, milloin viimeiset kuukautiset alkoivat?**\_\_\_\_\_\_\_\_\_\_\_\_\_\_\_\_\_